cyanic-selkie/wikianc huggingface dataset:
১৪৭৮
১৪৭৮ গ্রেগরীয় বর্ষপঞ্জির একটি সাধারণ বছর।
আলতাব আলী পার্ক
thumb|200px|আলতাব আলী পার্কের শহীদ মিনার আলতাব আলী পার্ক এডলার স্ট্রীট, হোয়াইট চার্চ লেন এবং হোয়াইটচ্যাপেল হাই স্ট্রীট, লন্ডন ই১ (ইওয়ান) এ অবস্থিত একটি ছোট পার্ক, যেটির আগের নাম ছিল সেন্ট মেরিস পার্ক এটি ১৪শতকের পুরনো হোয়াইটচ্যাপেল, সেন্ট মেরি মার্টফেলেন-এর অংশ যা থেকে হোয়াইটচ্যাপেল এলাকার নামকরণ করা হয়।
আলতাব আলী পার্কের নাম করন করা হয় শহীদ আলতাব আলীর নামে যিনি ছিলেন বৃটেনে অভিবাসী বাংলাদেশি ফ্যাক্টরী শ্রমিক, যিনি ১৯৭৮ সালের ৪মে কাজ শেষে বাসায় ফেরার পথে পূর্ব লন্ডনের এডলার স্ট্রিটে বর্ণবাদীদের হাতে খুন হন। ১৯৯৮ সালে পূর্ব লন্ডনের এডলার স্ট্রীট, ওয়াইট ছারছ লেন এবং ওয়াইট চ্যাপল হাই স্ট্রীটস্থ সেন্ট মেরিস পার্ককে আলতাব আলী পার্ক নামকরণ করা হয়।
পার্কে শহীদ মিনার বানানোর ইতিহাস
১৯৯৯ সালে পূর্ব লন্ডনের আলতাব আলী পার্কের দক্ষিণ প্রান্তে একটি শহীদ মিনার প্রতিষ্ঠা করা হয় যেটি বাঙালির ভাষা-শহীদদের স্মরণে বহির্বিশ্বে বানানো প্রথম শহীদ মিনার। তার আগে ব্রিটেনে বাঙালি সম্প্রদায়ের সর্ববৃহৎ ও প্রচীনতম সংগঠন বাংলাদেশ ওয়েলফেয়ার অ্যাসোসিয়েশনের উদ্যোগে পূর্ব লন্ডনের সাড়ে বায়ান্নো হ্যানবারি স্ট্রিটের একটি হলে অস্থায়ী শহীদ মিনার তৈরি করে এই শ্রদ্ধা নিবেদনের ব্যবস্থা করা হতো। দীর্ঘ কয়েক বছর এভাবে শ্রদ্ধা নিবেদনের পর ওয়েলফেয়ার অ্যাসোসিয়েশনের নেতৃত্বে খোলা আকাশের নিচে একটি শহীদ মিনার প্রতিষ্ঠার জন্যে স্থানীয় কাউন্সিলের সঙ্গে কথাবার্তা শুরু করে। এমনি এক পর্যায়ে ৮০ এর দশকে বর্ণবাদ বিরোধী আন্দোলনে শহীদ আলতাব আলীর নামে নামকরণ করে পূর্ব লন্ডনের হোয়াইট চ্যাপেল রোডের পার্কে ১৯৯৮ সালের একুশে ফেব্রুয়ারি ওয়েলফেয়ার অ্যাসোসিয়েশনের নেতৃত্বে প্রথম অস্থায়ীভাবে একটি শহীদ মিনার স্থাপন করে। টাওয়ার হ্যামলেটস কাউন্সিলের সঙ্গে এ বিষয়ে দেন-দরবারের এক পর্যায়ে একটি স্থায়ী শহীদ মিনার নির্মাণে কাউন্সিল-সম্প্রদায়ের ঐকমত্যে পৌঁছতে সক্ষম হয়। কাউন্সিলের পক্ষ থেকে সম্প্রদায়কে প্রস্তাব দেওয়া হয় যে জায়গা বরাদ্ধ দেবে কাউন্সিল, কিন্তু শহীদ মিনার তৈরির খরচ বহন করতে হবে সম্প্রদায়কে। এই প্রস্তাবে সম্প্রদায়ের সম্মতির ভিত্তিতে বাংলাদেশ ওয়েলফেয়ার অ্যাসোসিয়েশন অর্থ সংগ্রহের তৎপরতা শুরু করে।
ওয়েলফেয়ার অ্যাসোসিয়েশনসহ ৫৪টি সংগঠনের পক্ষ থেকে শহীদ মিনার নির্মাণের ব্যয় হিসেবে কাউন্সিলের কাছে তুলে দেওয়া হয় প্রায় ২২ হাজার পাউন্ড।
এভাবেই আলতাব আলী পার্কে স্থায়ীভাবে নির্মিত হয় শহীদ মিনার। এটি আনুষ্ঠানিকভাবে উদ্বোধন করেন বাংলাদেশ জাতীয় সংসদের তৎকালীন স্পিকার হুমায়ুন রশীদ চৌধুরী।
সি. ভি. বয়েজ
স্যার চার্লস ভার্নন বয়েজ, এফআরএস (১৫ মার্চ ১৮৫৫-৩০ মার্চ ১৯৪৪) একজন ব্রিটিশ পদার্থবিজ্ঞানী ছিলেন। উদ্ভাবনী ব্যবহারিক গবেষণার জন্য তিনি সুপরিচিত ছিলেন।
প্রারম্ভিক জীবন
সি.ভি.বয়েজ রেভারেন্ড চার্লস বয়েজের অষ্টম সন্তান। রেভারেন্ড বয়েজ রুটল্যান্ড কাউন্টির উইং গ্রামের অ্যাংলিকান ধর্মযাজক ছিলেন। সি.ভি. বয়েজ মার্লবোরো কলেজ ও রাজকীয় খনি বিদ্যালয়ে লেখাপড়া করেন। তিনি ফ্রেডরিক গুথরির কাছ থেকে পদার্থবিজ্ঞান বিষয়ে শিক্ষালাভ করেন। তিনি নিজেকে উচ্চতর গণিত বিষয়ে স্ব-শিক্ষিত করে তুলেন।  একই সময়ে তিনি ধাতুবিদ্যা ও খনিবিদ্যা বিষয়ে ডিগ্রি অর্জন করেন। খনিবিদ্যা স্কুলে অধ্যয়নের সময় তিনি ইন্টেগ্রাফ নামক যন্ত্র আবিষ্কার করেন, যা কোনো ফাংশনের  সমাকলন করতে সক্ষম। গুথরিন বয়েজ-কে প্রদর্শক হিসেবে কাজ করার সুযোগ দেওয়ার পূর্বে তিনি কিছুদিন কয়লাশিল্পে কাজ করেছেন।
ব্যবহারিক পদার্থবিজ্ঞান
বয়েজ গলিত কোয়ার্টজ আঁশের মোচড়সাম্য(Torsion balance) আবিষ্কারে সক্ষম হয়েছিলেন। এর দরুন ক্ষুদ্রাতিক্ষুদ্র বলের পরিমাপ করা সম্ভব হয়। বয়েজ একটি কোয়ার্টজ দণ্ডকে ক্রসবো বা আড়ধনুকের সাথে সংযুক্ত করেন। দণ্ডটিকে তিনি গলনবিন্দু পর্যন্ত উত্তপ্ত করে আড়ধনুকটিকে নিক্ষেপ করেন। এর ফলে তিনি এত পাতলা আঁশ তৈরি করেন, যা আলোক অণুবীক্ষণ যন্ত্র দ্বারা শনাক্ত করা সম্ভব ছিল না। তিনি এজন্য রেডিওমাইক্রোমিটার তৈরি করেন। যন্ত্রটি এক মাইলেরও অধিক দূরত্বে অবস্থিত মোমবাতির আলোর প্রতি সাড়া দিতে সক্ষম। বয়েজ একে জ্যোতির্বৈজ্ঞানিক পর্যবেক্ষণের জন্য ব্যবহার করেন। তিনি ১৮৯৫ সালে মহাকর্ষীয় ধ্রুবক G এর একটি মান প্রকাশ করেন। ক্যাভেন্ডিসের নির্ণীত মানের আলোকে বয়েজ G এর অধিকতর সংশোধিত মান প্রকাশ করেন। তাঁর ও ক্যাভেন্ডিসের G পরিমাপের পদ্ধতি ছিল প্রায় একই ধরনের। কিন্তু বয়েজ এক্ষেত্রে দুইটি ভরযুক্ত বস্তুকে ভূমি থেকে একই উচ্চতায় ও অপর দুইটি ভরযুক্ত বস্তুকে ভূমি থেকে ভিন্ন উচ্চতায় স্থাপন করেন, যাতে করে বিপরীতমুখী বস্তুর অনাকাঙ্ক্ষিত আন্তঃক্রিয়া হ্রাস পায়।
তিনি ফ্র্যাঙ্ক শুমানের সৌর ইঞ্জিন মডেলের সমালোচনা করেন। পরবর্তীতে ফ্র্যাঙ্ক তাঁকে প্রযুক্তিগত পরামর্শক পদে নিয়োগ প্রদান করেন। তাঁদের দুইজনের একত্রে "সান-বয়লার" নামে একটি যন্ত্রাংশের পেটেন্ট ছিল, যেগুলো দেখতে অনেকটা সৌরবিদ্যুৎ উৎপাদনে ব্যবহৃত অধিবৃত্তাকার কাচের মত।
স্বীকৃতি
বয়েজ দক্ষিণ কেনসিংটনের রাজকীয় বিজ্ঞান কলেজে (বর্তমানে ইম্পেরিয়াল কলেজ) ১৮৮৯ থেকে ১৮৯৭ সাল পর্যন্ত সহকারী অধ্যাপক হিসেবে দায়িত্ব পালন করেন। তিনি লন্ডন বিশ্ববিদ্যালয়েও পরীক্ষক হিসেবে দায়িত্ব পালন করেন। ১৮৯৯ সালের ক্রিসমাসে তিনি রাজকীয় ইনস্টিটিউটে ভাষণ প্রদান করেন। ১৮৮৮ সালে তিনি রাজকীয় সমিতির সভ্যপদে নির্বাচিত হন। ১৯৩৫ সালে বয়েজ নাইটহুডে ভূষিত হন। ১৮৯৬ সালে তিনি রাজকীয় পদক ও ১৯২৪ সালে রামফোর্ড পদকে ভূষিত হন। ১৯৩৯ সালে তাঁকে এলিয়ট ক্রেসেন পদকে সম্মানিত করা হয়।
ব্যক্তিগত জীবন
বয়েজ ১৮৯২ সালে ম্যারিয়ন অ্যামেলিয়া পোলোকের সাথে বিবাহবন্ধনে আবদ্ধ হন। ম্যারিয়নের সাথে কেমব্রিজ বিশ্ববিদ্যালয়ের গণিতবিদ অ্যান্ড্রু ফোরসিথের বিবাহবহির্ভূত সম্পর্কিত ছিল। এর ফলে চারদিকে সমালোচনার ঝড় ওঠে ও ফোরসিথ বিভাগীয় প্রধানের পদ থেকে সরে দাঁড়াতে বাধ্য হন। ১৯১০ সালে বয়েজ ও ম্যারিয়নের বিবাহবিচ্ছেদ হয়। ম্যারিয়ন পরবর্তীতে ফোরসিথকে বিয়ে করেন।
১৯৪৪ সালের ৩০ মার্চ বয়েজ অ্যান্ডোভারে মৃত্যুবরণ করেন।
শাম বিয়ে
ডান|থাম্ব| যুক্তরাজ্যের বর্ডার এজেন্সির কর্মকর্তারা সন্দেহভাজন জাল বিয়ে ঠেকাতে একটি অভিযানে ইচ্ছুক পাত্রীকে নিয়ে যাচ্ছেন। শাম বিয়ে বা জাল বিবাহ বা নকল বিবাহ হল একটি সুবিধাজনক বিবাহ যা প্রকৃত বৈবাহিক সম্পর্ক তৈরি করার ইচ্ছা ছাড়াই হয়ে থাকে। এটি সাধারণত বিবাহ থেকে একটি সুবিধা লাভের উদ্দেশ্যে হয়।
শাম বিবাহের সংজ্ঞা এখতিয়ার অনুসারে পরিবর্তিত হয়, তবে প্রায়শই অভিবাসনের সাথে সম্পর্কিত। পরিবর্তিত সংজ্ঞাগুলির অপরিহার্য বিষয় হল দম্পতি একটি বাস্তব বৈবাহিক সম্পর্কের মধ্যে বসবাস করতে চায় কি না, একসাথে একটি জীবন স্থাপন করতে চায়। ২০১৫ সালে যুক্তরাজ্যের স্বরাষ্ট্র মন্ত্রণালয় দ্বারা একটি সাধারণ সংজ্ঞা: "একটি ছদ্ম বিবাহ বা নাগরিক অংশীদারিত্ব হল এমন একটি বিয়ে যেখানে সম্পর্কটি প্রকৃত নয় কিন্তু একটি পক্ষ এটি থেকে অভিবাসন সুবিধা পাওয়ার আশা করে৷ স্বামী-স্ত্রী বা নাগরিক অংশীদার হিসেবে বেঁচে থাকার কোনো সম্পর্ক, নির্ভরতা বা অভিপ্রায় নেই।"
পটভূমি
শ্যাম বিবাহের সাধারণ কারণ হল অভিবাসন, স্বামী/স্ত্রীর একজনের বসবাস, কাজ বা নাগরিকত্বের অধিকার অর্জন।
সমকামিতা, উভকামীতা ইত্যাদির সন্দেহ এড়াতে লোকেদের জাল বিয়েতে প্রবেশের ঘটনা ঘটেছে। উদাহরণস্বরূপ, হলিউড স্টুডিওগুলি কথিত ল্যাভেন্ডার বিয়েতে তাদের সমকামিতা গোপন করার জন্য রক হাডসনের মতো সমকামী/সমকামী অভিনেতাদের অনুরোধ করেছিল৷
তাইচুং মসজিদ
ইতিহাস
১৯৪৯ সালে চীনা সামরিক যুদ্ধ শেষে চীনা মাইনল্যান্ডের সাথে জাতীয়তাবাদী সরকার (চীনা)’র পালিয়ে যাওয়ার পরও কিছু চীনা মুসলিম তাইচুং এ বসবাস করছিলেন। নিজেদের ইবাদতের জন্য স্থানের প্রয়োজন হয়ে পড়লে, মুসলিমরা তাদের কিছু ঘরে তাদের সালাত আদায় করত। তারা যেসব কক্ষে সালাত আদায় করত তাদের মধ্যে অন্যতম কক্ষটি ছিল ইয়োলাউ(耆于老)।  ইবাদতকারীর সংখ্যা বৃদ্ধির সাথে সাথে, এই ধরনের ছোট কক্ষগুলোতে একসাথে সালাত আদায় করা অসম্ভব হয়ে পড়ে।
প্রথম ভবন
১৯৫১ সালে তারা নতুন একটি মসজিদ নির্মাণ করার জন্য সৌদি আরব সরকারসহ বিভিন্ন প্রতিষ্ঠান থেকে আর্থিক সহযোগিতা নিয়ে একটি তহবিল গঠন করে।]]. তারা তাইচুং মসজিদ নির্মাণের জন্য দক্ষিণ তাইচুং জেলার ঝংজিয়াও রোডের ১৬৫ নং লাইনের ১২ নং এর জাপানি শৈলীতে তৈরী ভবনটিকে পছন্দ করে।. ঐ ভবনটির আয়তন ছিল ১৩০ বর্গ মিটার।. ১৯৭৫ সালের এপ্রিলে সৌদি আরবের যোগাযোগ মন্ত্রনালয়ের কর্মকর্তা মসজিদটি দেখতে যান এবং তিনি মসজিদের মেরামতের দুর্দশা দেখে নতুন একটি জায়গায় তাইচুং মসজিদ পুনরায় নির্মাণের জন্য চীনা মুসলিম এসোসিয়েশনকে একটি তহবিল গঠন করে দেন।
বর্তমান ভবন
অর্থনৈতিক দুরাবস্থার কারণে, ১৯৮৯ এর মে পর্যন্ত তাইচুং মসজিদ নির্মাণ প্রকল্পের কাজ স্থগিত হয়ে যায়। অতিরিক্ত ভবন এবং ধাতব সামগ্রীসহ ১৯৯৪ সালে বর্তমানে দক্ষিল দাদুন রোডে大燉南路) অবস্থিত যে মসজিদটি ব্যবহৃত হচ্ছে তার সমগ্র নির্মাণ প্রকল্পের কাজ সম্পন্ন হয়।
কার্যক্রম
দুই ঈদের সালাতসহ নিয়মিত পাঁচ ওয়াক্ত সালাত মসজিদটিতে আদায় করা হয়ে থোকে।]]. মসজিদটিতে অবস্থিত পাঠাগার ইসলাম বিভিন্ন বিষয় সর্ম্পকে সাধারণ মানুষকে অবহিত করার কাজে ব্যবহৃত হয়ে থাকে।
১৯৯৭ সালে, শান ইয়াউকে, মায়ানমারের চীনা মুসলিম, মসজিদ কর্তৃপক্ষ পেশ ইমাম হিসেবে নিয়োগ দেই। তিনি মিশরের কায়রোতে অবস্থিত আল আযহার বিশ্ববিদ্যালয় থেকে ইসলামিক আইন বিষয়ের উপর স্নাতক ডিগ্রী অর্জন করেন। তার দায়িত্ব ছিল ধর্মীয় অনুষ্ঠান এবং তহবিল গঠন করা। তার সময়ে তিনি খুবই বলিষ্টভাবে ইসলামের বিভিন্ন বিষয় প্রচার করেন।
স্থাপত্যশৈলী
১৯৯০ এ মসজিদের পরিচালনা পরিষদের পুননির্বাচনের পর, তারা মসজিদের সংস্কার কাজ করেন, যেখানে ছিল তিনতলা বিশিষ্ট ভবন, ইসলামি দোকান, ইসালামি রেস্টুরেন্ট, শয়নকক্ষ এবং ইমামদের জন্য থাকার ঘর, পাঠদান কক্ষ এবং মুসলিম গোরস্থান।
রিতা মোরেনো
রিতা মোরেনো (জন্ম: ১১ ডিসেম্বর ১৯৩১) হলেন একজন পুয়ের্তো রিকীয়-মার্কিন অভিনেত্রী, নৃত্যশিল্পী ও গায়িকা। সত্তর বছরের অধিক সময়ের অভিনয় জীবনে তার উল্লেখযোগ্য কর্ম হল সঙ্গীতধর্মী দ্য কিং অ্যান্ড আই এবং ওয়েস্ট সাইড স্টোরি চলচ্চিত্রের পার্শ্ব চরিত্রে অভিনয় এবং ১৯৭১ থেকে ১৯৭৭ পর্যন্ত প্রচারিত টেলিভিশন ধারাবাহিক দি ইলেকট্রিক কোম্পানি ও ১৯৯৭ থেকে ২০০৩ পর্যন্ত প্রচারিত নাট্য ধারাবাহিক অজ।
মোরেনো অল্প সংখ্যক শিল্পীদের একজন, যিনি মার্কিন বিনোদনের চারটি প্রধানতম পুরস্কার, অস্কার, এমি, গ্র্যামি ও টনি পুরস্কার অর্জন করেছেন। তিনি ২৩ জন অভিনয়শিল্পীদের একজন, যিনি অভিনয়ের ত্রি-মুকুট, অর্থাৎ প্রতিযোগিতামূলক অস্কার, এমি, ও টনি পুরস্কার অর্জন করেছেন। তিনি এবং হেলেন হেয়েস, এই দুজন শিল্পীই শুধু এই দুই কৃতিত্ব অর্জন করতে পেরেছেন। এছাড়া তিনি আরও একাধিক পুরস্কার অর্জন করেছেন, তন্মধ্যে রয়েছে বিভিন্ন আজীবন সম্মাননা পুরস্কার এবং মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেনশিয়াল মেডেল অব ফ্রিডম।
কর্মজীবন
থাম্ব|200px|২০১১ সালে মোরেনো মোরেনো রজার্স অ্যান্ড হ্যামারস্টাইনের নাটক থেকে ওয়াল্টার ল্যাং পরিচালিত দ্য কিং অ্যান্ড আই (১৯৫৬) চলচ্চিত্রে ইউল ব্রাইনার ও ডেবরা কারের সাথে অভিনয় করেন। এতে তাকে রাজার স্ত্রী হওয়ার জন্য বার্মা থেকে আনা ক্রীতদাস টাপটিম চরিত্রে দেখা যায়। চলচ্চিত্রটি সমালোচনামূলক ও ব্যবসায়িকভাবে সফলতা অর্জন করে এবং নয়টি বিভাগে একাডেমি পুরস্কারের মনোনয়ন থেকে পাঁচটি বিভাগে পুরস্কার লাভ করে।
১৯৬১ সালে মোরেনো লিওনার্ড বার্নস্টাইন ও স্টিফেন সন্ডহাইমের ব্রডওয়ে সঙ্গীতনাট্য থেকে রবার্ট ওয়াইজ ও জেরোম রবিন্সের নির্মিত ওয়েস্ট সাইড স্টোরি চলচ্চিত্রে আনিটা চরিত্রে অভিনয় করেন। ব্রডওয়েতে এই চরিত্রে অভিনয় করেছিলেন চিটা রিভেরা। মোরেনো এই চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন।
মোরেনোর ব্রডওয়ে মঞ্চে অভিনীত নাটকগুলো হল লাস্ট অব দ্য রেড হট লাভার্স (১৯৬৯), ক্ষুদ্র সঙ্গীতনাট্য গ্যান্ট্রি (১৯৭০) ও দ্য রিজ (১৯৭৫), যার জন্য তিনি ১৯৭৫ সালে মঞ্চনাটকে শ্রেষ্ঠ চরিত্রাভিনেত্রী বিভাগে টনি পুরস্কার অর্জন করেন। তিনি দি অড কাপল-এর নারী সংস্করণে অভিনয় করেন, যা শিকাগোতে মঞ্চস্থ হয়। এই কাজের জন্য তিনি ১৯৮৫ সালে সারা সিডন্স পুরস্কার লাভ করেন।
১৯৭১ থেকে ১৯৭৭ সাল পর্যন্ত মোরেনো পিবিএসের শিশুতোষ ধারাবাহিক দি ইলেকট্রিক কোম্পানি-এর প্রধান অভিনয়শিল্পীদলের সদস্য ছিলেন। তাকে এই অনুষ্ঠানের শুরুর ছত্র "হেই, ইউ গাইজ!" বলতে শোনা যেত। তার অভিনীত চরিত্রগুলো ছিল মিলি দ্য হেল্পার, দুষ্টু মেয়ে প্যান্ডোরা ও রগচটা পরিচালক অটো। এই কাজের জন্য তিনি ১৯৭২ সালে শ্রেষ্ঠ শিশুতোষ অ্যালবাম বিভাগে গ্র্যামি পুরস্কার অর্জন করেন।
মোরেনো দ্য মাপেট শো-এ অভিনয়ের জন্য ১৯৭৭ সালে বিচিত্রানুষ্ঠান বা সঙ্গীতানুষ্ঠানে সেরা একক অভিনয় বিভাগে প্রাইমটাইম এমি পুরস্কার অর্জন করেন। ফলে তিনি রিচার্ড রজার্স ও হেলেন হেইসের পর তৃতীয় ব্যক্তি হিসেবে অস্কার (১৯৬২), গ্র্যামি (১৯৭২), টনি (১৯৭৫) ও এমি (১৯৭৭), যা "ইগট" নামে পরিচিত, অর্জন করেন। তিনি পরের বছর তিন পর্ব বিশিষ্ট দ্য রকফোর্ড ফাইলস-এ কলগার্ল রিতা কাপকোভিচ চরিত্রে অভিনয় করে নাট্যধর্মী ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার অর্জন করেন।
ঋত্বিজ
রিত্বিজ শ্রীবাস্তব (জন্ম: ২৪ জুলাই ১৯৯৬) একটি ভারতীয় গায়ক-গীতিকার, বৈদ্যুতিন সংগীতশিল্পী এবং ভারতের পুনে, মহারাষ্ট্রের রেকর্ড নির্মাতা। এ.আই.বি দ্বারা আয়োজিত প্রতিভা অন্বেষণ প্রতিযোগিতা, ২০১৭ ব্যাকার্ডি হাউস পার্টি সেশনের বিজয়ী হওয়ার পরে তিনি এআই.বি.র অফিসিয়াল ইউটিউব চ্যানেলে প্রদর্শিত "উড গয়ে" গানটির জন্য পরিচিত।
প্রাথমিক জীবন এবং ক্যারিয়ার
রিত্বভিজ ভারতের বিহার রাজ্যের দ্বারভাঙ্গায় জন্মগ্রহণ করেছিলেন এবং মহারাষ্ট্রের পুনেতে লালিত-পালিত হয়েছিলেন। তাঁর মা (মিসেস অন্বিতা ভারতী) একটি শাস্ত্রীয় কণ্ঠশিল্পী এবং পুনের দিল্লি পাবলিক স্কুলে প্রধান শিক্ষক হিসাবে পারফর্মিং আর্টস পড়ান। তাঁর বাবা (মিঃ প্রাণয়ে প্রসূন) ট্রেড ফিনান্স ম্যানেজার (টিএফএম) এবং তবলাও বাজান।
এটি শৈশবকাল থেকেই সংগীতের সংস্পর্শে আসে। তিনি ছয় বছর বয়সে সংগীত শিখতে শুরু করেছিলেন, এবং পণ্ডিত উদয় ভাওয়ালকার দ্বারা হিন্দুস্তানী সংগীতের ধ্রুপদ সাবগনরে টিউটর ছিলেন। তিনি ১০বছর বয়সে তাঁর প্রথম গানটি রচনা করেছিলেন। তাঁর পছন্দের ডি.এ.ডব্লিউ। তার সম্পর্কিত ক্রিয়াকলাপগুলিতে রাজা বাজা নামে পরিচিত ২০১৭অ্যালবাম থেকে নিউক্লিয়ার ট্র্যাক লাইটের একটি রিমিক্স অন্তর্ভুক্ত।
লুপে ফুয়েন্তেস
লুপে ফুয়েন্তেস (জন্ম: ২৭ জানুয়ারি ১৯৮৭) একজন কলম্বিয়ার সংগীত প্রযোজক, ডিজে এবং প্রাক্তন পর্নোগ্রাফিক চলচ্চিত্র অভিনয়শিল্পী।  তিনি ক্যালিফোর্নিয়ার লস অ্যাঞ্জেলেসে থাকেন।  ফুয়েন্তেস ২০১১ সাল থেকে সংগীতশিল্পী ও অভিনেতা ইভান সিনফিল্ডের সাথে বিবাহ বন্ধনে আবদ্ধ হয়েছেন।
প্রাথমিক জীবন এবং প্রাপ্তবয়স্ক চলচ্চিত্রের কেরিয়ার
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Lupe_Fuentes_at_AVN_Adult_Entertainment_Expo_2011.jpg|থাম্ব|এভিএন অ্যাডাল্ট এন্টারটেইনমেন্ট এক্সপো ২০১১-এ ফুয়েন্তেস লুপে ফুয়েন্তেস কলম্বিয়াতে জন্মগ্রহণ করেছিলেন এবং স্পেনের মাদ্রিদে বেড়ে ওঠেন।
ফুয়েন্তেস তার নিজের অপেশাদার ওয়েবসাইট চালু করার পরে ২০০৭ সালে প্রাপ্তবয়স্ক চলচ্চিত্র শিল্পে প্রবেশ করেছিলেন। তিনি প্রথমে স্পেনে তার দৃশ্যের শুটিং করেছিলেন, তবে পরে মার্কিন যুক্তরাষ্ট্রে চলে এসেছেন।
সংগীত ক্যারিয়ার
ফুয়েন্তেস ২০১০ সালে তার সংগীত জীবন শুরু করেছিলেন। তার সংগীতের ভিত্তি ল্যাটিন এবং স্পেনের রাস্তা ও নাইটক্লাবে যে সংগীত শুনেছেন তার দ্বারা প্রভাবিত। ২০১২ সালে ফুয়েন্তেস একটা পপ দল দ্য এক্স গার্লফ্রেন্ডসের প্রধান গায়ক হয়ে ওঠেন।  তাদের দুটি একক প্রকাশ করেছে: "উই আর দ্য পার্টি" মুক্তি পায় ৬ নভেম্বর ২০১২ এবং "হোয়াচিয়া লুকিং এট?" ১৮ মার্চ ২০১৩ এ মুক্তি পায়। এককগুলি সোস্যাল মিডিয়া এবং পপ-আপ বিজ্ঞাপনের মাধ্যমে ব্যাপকভাবে প্রচারিত হয়েছিল, যা প্রতিটি গানের ভিডিও ইউটিউবে ভিউ বাড়াতে অবদান রাখে।
শেস-রাব-'ব্যুং-গ্নাস
শেস-রাব-'ব্যুং-গ্নাস (১৫৯৬-১৬৫৩) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান বা ঙ্গোর-ছেন ছিলেন।
সংক্ষিপ্ত জীবনী
শেস-রাব-'ব্যুং-গ্নাস ১৫৯৬ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-দ্পাল এবং মাতার নাম ছিল পে-মা-ত্শে-রিং । নয় বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে কুন-দ্গা'-ব্সোদ-নাম্স-ল্হুন-গ্রুব নামক চতুর্দশ ঙ্গোর-ছেনের নিকট দীক্ষালাভ করেন। তিনি বারো বছর বয়সে ব্দাগ-ছেন-কুন-দ্গা'-ব্ক্রা-শিস  ও দ্কোন-ম্ছোগ-র্গ্যাল-ম্ত্শান  নামক দুই ভিক্ষুর নিকট শিক্ষার্থীর শপথ ও একুশ বছর বয়সে কুন-দ্গা'-ব্সোদ-নাম্স-ল্হুন-গ্রুব নামক পঞ্চদশ ঙ্গোর-ছেনের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন দ্পাল-ল্দান-দোন-গ্রুব নামক ষোড়শ ঙ্গোর-ছেন, ম্খাস-গ্রুব-দ্পাল-ল্দান-দোন-গ্রুব, ব্লো-পা-স্প্যান-ল্ঙ্গার-কুন-দ্গা'-দোন-গ্রুব  প্রভৃতি। ১৬২৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের অষ্টাদশ প্রধান হিসেবে নির্বাচিত হন এবং এই পদে তিনি ১৬৫৩ খ্রিষ্টাব্দ পর্যন্ত থাকেন। ১৬৩২ খ্রিষ্টাব্দে তিনি ঝ্বা-লু বৌদ্ধবিহারের প্রধান নির্বাচিত হন। তার উল্লেখযোগ্য শিষ্য ছিলেন নাম-ম্খা'-রিন-ছেন  নামক উনিশতম ঙ্গোর-ছেন, ল্হুন-গ্রুব-দ্পাল-ল্দান  নামক চব্বিশতম ঙ্গোর-ছেন প্রভৃতি।
১৪৭৯
১৪৭৯ গ্রেগরীয় বর্ষপঞ্জির একটি সাধারণ বছর।
জুল-থমসন প্রভাব
তাপগতিবিদ্যায়, জুল–থমসন প্রভাব (জুল – কেলভিন প্রভাব বা কেলভিন – জুল প্রভাব হিসাবেও পরিচিত) যখন একটি বাস্তব গ্যাস বা তরল মাধ্যমে জোর করা হয় তখন একটি আসল গ্যাস বা তরল (একটি আদর্শ গ্যাস থেকে পৃথক হিসাবে) এর তাপমাত্রা পরিবর্তনের বর্ণনা দেয় ইনসুলেটেড রাখার সময় এটি প্লাগ করুন যাতে কোনও তাপই পরিবেশের সাথে বিনিময় হয় না। এই পদ্ধতিটিকে থ্রোটলিং প্রক্রিয়া বা জোল – থমসন প্রক্রিয়া বলা হয়। ঘরের তাপমাত্রায় হাইড্রোজেন, হিলিয়াম এবং নিয়ন ব্যতীত সমস্ত গ্যাস জুল – থমসন প্রক্রিয়া দ্বারা প্রসারিত হওয়ার পরে শীতল হয়ে যাওয়ার সময় শীতল হয়; এই তিনটি গ্যাস একই প্রভাব ফেলে তবে কেবলমাত্র কম তাপমাত্রায় হাইড্রোলিক অয়েলের মতো বেশিরভাগ তরলগুলি জোল – থমসন থ্রোটলিং প্রক্রিয়া দ্বারা উষ্ণ করা হবে।
গ্যাস-কুলিং থ্রোটলিং প্রক্রিয়া সাধারণত এয়ার কন্ডিশনার, হিট পাম্প এবং লিকুইফায়ারগুলির মতো ফ্রিজে প্রক্রিয়াগুলিতে ব্যবহার করা হয়। হাইড্রোলিক্সে, জুল–থমসন থ্রোটলিংয়ের উষ্ণতর প্রভাবটি অভ্যন্তরীণভাবে ভালভগুলি খুঁজে পাওয়ার জন্য ব্যবহার করা যেতে পারে কারণ এগুলি তাপ উৎপাদন করে যা থার্মোকল বা থার্মাল-ইমেজিং ক্যামেরা দ্বারা শনাক্ত করা যায়। থ্রোটলিং একটি মৌলিকভাবে অপরিবর্তনীয় প্রক্রিয়া। সরবরাহের লাইন, হিট এক্সচেঞ্জার্স, রিজেনারেটর এবং (তাপ) মেশিনের অন্যান্য উপাদানগুলিতে প্রবাহ প্রতিরোধের কারণে থ্রোটলিং হল ক্ষতির একটি উৎস যা কার্য সম্পাদনকে সীমাবদ্ধ করে।
ইতিহাস
জেমস প্রেসকট জুল এবং উইলিয়াম থমসন, ১ম ব্যারন কেলভিনের নামানুসারে এই প্রভাবটির নামকরণ করা হয়েছিল, যিনি এটি ১৮৫২ সালে আবিষ্কার করেছিলেন। এটি জুল দ্বারা সম্প্রসারণ সম্পর্কে জুলের প্রথম কাজ অনুসরণ করেছিল, যেখানে একটি শূন্যে কোনও গ্যাস নিখরচায় বৃদ্ধি পায় এবং তাপমাত্রা অপরিবর্তিত থাকে, যদি আদর্শ গ্যাস হয়।
বিবরণ
গ্যাসের  রুদ্ধতাপীয়(কোনও তাপের বিনিময় হয় না) বিস্তৃতি বিভিন্ন উপায়ে করা যেতে পারে। সম্প্রসারণের সময় গ্যাসের দ্বারা তাপমাত্রার পরিবর্তন কেবলমাত্র প্রাথমিক এবং চূড়ান্ত চাপের উপর নির্ভর করে না, পাশাপাশি যেভাবে সম্প্রসারণ করা হয় তার উপরও নির্ভর করে।
জুল–থমসন সম্প্রসারণের সময় উৎপাদিত তাপমাত্রা পরিবর্তনটি জোল-
থমসন সহগ এই সহগটি হয় ধনাত্মক (শীতল করার সাথে সম্পর্কিত) বা নেতিবাচক (গরম) হতে পারে; প্রতিটি আণবিক নাইট্রোজেন,N2এর জন্য যে অঞ্চলগুলি ঘটে সেগুলি চিত্রটিতে দেখানো হয়েছে। নোট করুন যে চিত্রটির বেশিরভাগ শর্ত N2 একটি সুপারক্রিটিকাল তরল হিসাবে সম্পর্কিত, যেখানে এটিতে গ্যাসের কিছু বৈশিষ্ট্য রয়েছে এবং কিছু তরল রয়েছে, তবে বাস্তবে এটি কোনওরূপে বর্ণিত হতে পারে না। সহগ খুব উচ্চ এবং খুব কম তাপমাত্রায় উভয় নেতিবাচক; খুব উচ্চ চাপে এটি সমস্ত তাপমাত্রায় নেতিবাচক।শূন্য চাপের কাছাকাছি আসার সাথে সাথে সর্বাধিক বিপরীত তাপমাত্রা (N2[১০] এর জন্য ৬২১ কেলভিন) ঘটে।N2 নিম্ন চাপে গ্যাসের জন্য,উচ্চ তাপমাত্রায় নেতিবাচক এবং কম তাপমাত্রায় ইতিবাচক। গ্যাস-তরল সহাবস্থান বক্ররেখার নীচে তাপমাত্রায২, এন 2 ঘন তরল গঠন করে এবং সহগ আবার নেতিবাচক হয়।সুতরাং, ৬২১ কেলভিন নীচের গ্যাসের জন্য,N2 একটি জুল – থমসন প্রসারণ তরল N2 গঠন না হওয়া পর্যন্ত গ্যাসকে শীতল করতে ব্যবহার করা যেতে পারে।
ত্রিপুরা উপজাতি অঞ্চল স্বায়ত্তশাসিত জেলা পরিষদ
ডান|369x369পিক্সেল| উত্তর-পূর্ব স্বায়ত্তশাসিত বিভাগসমূহ ত্রিপুরা উপজাতি অঞ্চল স্বায়ত্তশাসিত জেলা পরিষদ একটি স্বায়ত্তশাসিত জেলা পরিষদ যা ভারতের ত্রিপুরা রাজ্যের ত্রিপুরী শাসিত অঞ্চল পরিচালনা করে। এর পরিষদ এবং অ্যাসেম্বলিটি খুমুলুঙ শহরে অবস্থিত, এটি একটি শহর রাজ্যের রাজধানী আগরতলা থেকে ২৬ কিলোমিটার দূরে।
২০০৫ সালের টিটিএএডিসির নির্বাচনে বামফ্রন্ট ২৮ টি নির্বাচিত আসনের মধ্যে ২৪ টি এবং ত্রিপুরার জাতীয় সমাজতান্ত্রিক দল চারটি জিতেছিল। বামফ্রন্ট এবং এনএসপিটি একটি নির্বাচনী সমঝোতার কাঠামোর মধ্যে প্রতিদ্বন্দ্বিতা করেছিল।
পূর্ববর্তী কাউন্সিলের মেয়াদটি ২০২০ সালের ১৭ মে শেষ হয়েছিল এবং বিশ্বব্যাপী কোভিড -১ 19 মহামারীর ফলাফলের জন্য নির্বাচন স্থগিতের পরে, নতুন কাউন্সিল নির্বাচন না হওয়া পর্যন্ত টিটিএএডসি বর্তমানে রাজ্যপালের অধীনে রয়েছে।
গঠন
ত্রিপুরার আদিবাসী অঞ্চল স্বায়ত্তশাসিত জেলা পরিষদ ( টিটিএএডিসি ) আইন ১৯৭৯ ভারতীয় সংবিধানের ৬ষ্ঠ তফসিলের বিধান অনুসারে ত্রিপুরার আদিবাসী জনগণের দ্বারা পরিচালিত একাধিক গণতান্ত্রিক আন্দোলনের পরে ভারতীয় সংসদ দ্বারা পাস হয়। স্বায়ত্তশাসিত জেলা কাউন্সিল গঠনের মূল লক্ষ্য হ'ল আদিবাসী জনগণকে তাদের শাসন পরিচালনার ক্ষমতা প্রদান এবং পিছিয়ে পড়া মানুষদের চারিদিকে উন্নতি করা যাতে তাদের সংস্কৃতি, রীতিনীতি এবং ঐতিহ্য রক্ষা করা যায়। তবে এটি প্রকৃতপক্ষে ১৯৮২ সালের ১৫ ই জানুয়ারীতে প্রতিষ্ঠিত হয়েছিল এবং নির্বাচিত সদস্যরা ১৯৮২ সালের ১৮ জানুয়ারীতে শপথ গ্রহণ করেছিলেন। পরবর্তীকালে, এটি ভারতীয় সংবিধানের ৬ষ্ঠ তফসিলের বিধানের অধীনে ৪৯ তম সংবিধান (সংশোধন) আইন, ১৯৮৪ দ্বারা আপগ্রেড করা হয়েছিল; ১০৮৫ সালের ১ এপ্রিল থেকে কার্যকর।
মোট এলাকা
টিটিএএডসির মোট আয়তন ৭,১৩২.৫৬ বর্গ কিলোমিটার। যা রাজ্যের মোট ক্ষেত্রের প্রায় ৬৮% জুড়ে (১০,৪৯১ বর্গ কিলোমিটার)।
টিটিএএডসির আওতায় প্রায় ৭০% জমি পাহাড়ি বন দ্বারা আচ্ছাদিত, যেখানে সমস্ত জেলা এবং মহকুমা সদর দফতর সহ সমস্ত সমতল আবাদযোগ্য জমি এর আওতার বাইরে।
জনসংখ্যা
রাজ্যের মোট জনসংখ্যা ৩,৬৭৩,৯৯ জন (২০১১ সালের আদমশুমারি অনুসারে ) তফসিলি উপজাতির মোট জনসংখ্যা ৮৫৩,৯২০ (৩০.৯৫%), যার মধ্যে প্রায় ৬৭৯,৭২০ (৭৯.৫৯%) জনসংখ্যা টিটিএএডিসি অঞ্চলে রয়েছে।
২০০১ সালের আদম শুমারি অনুসারে ত্রিপুরার মোট জনসংখ্যা ৩,১৯১,১৬৮ জন।
পরিষদ
টিটিএএডিসি একটি কাউন্সিল দ্বারা পরিচালিত হয় যার ৩০ জন সদস্য রয়েছে। ৩০ জন সদস্যের মধ্যে ২৮ জন সদস্য প্রাপ্ত বয়স্ক ভোটাধিকারের মাধ্যমে নির্বাচিত হন, এবং ২ জন সদস্য ত্রিপুরার রাজ্যপাল কর্তৃক মনোনীত হন। নির্বাচিত ২৮ টি আসনের মধ্যে ২৫ টি তফসিলি উপজাতির জন্য সংরক্ষিত।
কার্যনির্বাহী কমিটি
টিটিএএডিসির নিয়মিত প্রশাসনিক কাঠামো রয়েছে। ১০ সদস্যের সমন্বয়ে গঠিত নির্বাহী কমিটি এবং প্রধান নির্বাহী কর্মকর্তা (সিইও) প্রশাসনের প্রধান হন।
ক্ষমতা
সংবিধানের ষষ্ঠ তফসিলের আওতায় ত্রিপুরা উপজাতি অঞ্চল স্বায়ত্তশাসিত জেলা পরিষদকে দুই ধরনের ক্ষমতা অর্পণ করা হয়েছে। এগুলি হল ১. আইনি ক্ষমতা এবং ২. কার্যনির্বাহী ক্ষমতা।
বিধানিক
জেলা পরিষদের আইন বিভাগের সভাপতিত্ব করেন সভাপতি, যিনি বাজেটের অনুমোদন, কোষাগার বেঞ্চের দ্বারা বিল, বিধি ও বিধিবিধান সম্পর্কে আলোচনার বিষয়ে আলোচনা এবং এর পাশ হওয়ার ক্ষেত্রে সময়ে সময়ে পরিষদের সভা আহ্বান করেন।
কাউন্সিলের ৩০ জন সদস্য রয়েছে যার মধ্যে ২৮ জন সদস্য প্রাপ্ত বয়স্ক ভোটাধিকার দ্বারা এবং ২ জন সদস্য ত্রিপুরার রাজ্যপাল দ্বারা মনোনীত হন।
কার্যনির্বাহী
কার্যনির্বাহী ক্ষমতা নির্বাহী কমিটির হাতে ন্যস্ত, যার নেতৃত্বে প্রধান কার্যনির্বাহী সদস্য, যিনি ট্রেজারি বেঞ্চ সদস্যদের মধ্য থেকে নির্বাচিত হন।
ভারতের সংবিধানের ষষ্ঠ তফসিল রাজ্যের আদিবাসী জনগোষ্ঠীর স্বশাসনের জন্য জেলা পরিষদকে যথেষ্ট ক্ষমতা প্রদান করে জেলা কাউন্সিলের নিজস্ব কর্মী নিয়োগের প্রয়োজনীয়তা এবং নিয়োগের বিধি অনুসারে নিজস্ব ক্ষমতা রয়েছে। কাউন্সিল প্রশাসনের নেতৃত্বে প্রধান নির্বাহী কর্মকর্তা এবং টিসিএস গ্রেড -১ এর একজন উপ-প্রধান নির্বাহী কর্মকর্তা এবং ৬ জন কার্যনির্বাহী কর্মকর্তা থাকেন, যেমন- প্রশাসন, অর্থ, পল্লী উন্নয়ন, পরিকল্পনা, উন্নয়ন, এবং সমন্বয় ইত্যাদির দায়িত্বে।
পঞ্চায়েতের সাথে সম্পর্ক
জেলা পরিষদ প্রতিষ্ঠার আগে, এর অধিক্ষেত্রের অন্তর্ভুক্ত গ্রামগুলিতে রাজ্যের অন্যান্য রাজ্যের মতো গ্রাম পঞ্চায়েত ছিল। কাউন্সিল প্রতিষ্ঠার পরে, ত্রিপুরা পঞ্চায়েত রাজ আইন সেই অঞ্চলে কাজ করা বন্ধ করে দিয়েছিল এবং কোনও গ্রাম পর্যায়ের সংস্থা বা নির্বাচিত বা অন্য কোনভাবে উপস্থিত ছিল না। ২০০৬ সালে, রাজ্য সরকার রাজ্যের অন্যান্য অঞ্চলের গ্রাম পঞ্চায়েতের সাথে সমতুল্য আচরণ করে গ্রাম কাউন্সিল গুলিতে নির্বাচন করার সিদ্ধান্ত নিয়েছিল যে ষষ্ঠ তফসিলের কোনও কিছুই এ জাতীয় পদক্ষেপকে অগ্রাহ্য করে না। স্বায়ত্তশাসিত কাউন্সিল অবশ্য ২০০৯ সাল পর্যন্ত এই নতুন প্রতিষ্ঠিত কাউন্সিলগুলিতে কোনও ফাংশন স্থানান্তর করতে পারেনি।
টিটিএএডসির মধ্যে গ্রামীণ উন্নয়ন ব্লক
পশ্চিম ত্রিপুরা জেলা
উত্তর ত্রিপুরা জেলা
দক্ষিণ ত্রিপুরা জেলা
ধলাই জেলা
সেফিক্সিম
সেফিক্সিম (Cefixime) হলো তৃতীয় প্রজন্মের একটি সেফালোসপরিন অ্যান্টিবায়োটিক। এটি একটি বিস্তৃত বর্ণালির অ্যান্টিবায়োটিক যা সাধারণত কান, মূত্রনালি, শ্বসনতন্ত্রের সংক্রমণের চিকিৎসায় ব্যবহৃত হয়। এটা বিশ্ব স্বাস্থ্য সংস্থা-এর জরুরি ওষুধের তালিকায় স্থান পেয়েছে। এটি মার্কিন যুক্তরাষ্ট্রে একটি জেনেরিক ওষুধ হিসেবে পাওয়া যায়।
চিকিৎসায় ব্যবহার
সেফিক্সিম যেসব সংক্রমণের চিকিৎসা করে:
এটি টাইফয়েড জ্বরের চিকিৎসায়ও ব্যবহৃত হয়।
ক্যাশ রেজিস্টার
ইতিহাস
মার্কিন যুক্তরাষ্ট্রের গৃহযুদ্ধ চলাকালে জেমস রিটি এবং জন ব্রিচ নামক ব্যক্তি ক্যাশ রেজিষ্টার আবিষ্কার করেন । জেমস মার্কিন যুক্তরাষ্ট্রের ডায়টন, ওহিয়ো রাজ্যের একটি সেলুনের মালিক ছিলেন । তিনি চাইতেন, তার লভ্যাংশ যাতে কোনভাবেই অপহরণ না হোক। বাষ্পচালিত ইঞ্জিনের উপর রাখা পাখার ঘূর্ণন গণনাকারী একটি যন্ত্র দেখে ১৮৭৯ সালে জেমস তার ভাই জন রিটি'র সহায়তায় এটি আবিষ্কার করেন।. এই ক্যাশ রেজিষ্টারকে রিটি'র অক্ষয় কোষাধ্যক্ষ বলা হতো এবং এটি মূলত আবিষ্কৃত হয়,সেলুনের চাকরি হতে অপসারণকৃত অপহারক কোষাধ্যক্ষ হতে অর্থ সুরক্ষার জন্য।
অ্যাপল এ১৩
অ্যাপল এ১৩ বায়োনিক হলো অ্যাপল দ্বারা ডিজাইন করা ৬৪-বিট এআরএম-ভিত্তিক সিস্টেম অন চিপ (SoC)। এটি আইফোন ১১, আইফোন ১১ প্রো, আইফোন ১১ প্রো ম্যাক্স এবং আইফোন এসই (২য় প্রজন্ম) তে ব্যবহার করা হয়েছে। অ্যাপলের মতে এই সেন্ট্রাল প্রসেসিং ইউনিট (CPU) এর উচ্চ ক্ষমতার (high-performance) কোর দুটি অ্যাপল এ১২ এর তুলনায় ২০% দ্রুত এবং ৩০% কম শক্তি খরচ করবে। এবং উচ্চ দক্ষতার (high-efficiency) কোর চারটি এ১২ এর তুলনায় ৪০% কম বিদ্যুৎ ব্যবহার করে ২০% দ্রুত কাজ করে।
ডিজাইন
অ্যাপল এ১৩ বায়োনিক অ্যাপলের ডিজাইন করা একটি ৬৪-বিট হেক্সা-কোর সিপিইউ, যেখানে ARMv8.4-A আইএসএ আর্কিটেকচার বাস্তবায়ন করা হয়েছে। এটিতে ২.৬৫ গিগাহার্জের লাইটনিং নামে দুটি উচ্চ-ক্ষমতাসম্পন্ন কোর এবং থান্ডার নামে চারটি শক্তি-সাশ্রয়ী কোর রয়েছে । লাইটনিং কোরগুলিতে এএমএক্স ব্লক নামক মেশিন লার্নিং এক্সিলারেটরস অন্তর্ভুক্ত করা হয়েছে। অ্যাপল দাবি করেছে যে এএমএক্স ব্লকগুলি অ্যাপল এ১২ এর ভোর্টেক্স কোরগুলির তুলনায় ছয়গুণ দ্রুত ম্যাট্রিক্সের গুণন করতে পারে। এএমএক্স ব্লকগুলি প্রতি সেকেন্ডে এক ট্রিলিয়ন একক ক্রিয়াকলাপ করতে সক্ষম।
এ ১৪-তে ব্যবহার করা অ্যাপলের ডিজাইনকৃত চারটি কোরবিশিষ্ট গ্রাফিক্স প্রসেসিং ইউনিট (GPU) এর গ্রাফিক্স কর্মক্ষমতা অ্যাপল এ১২ এর তুলনায় ২০% দ্রুত এবং এর বিদ্যুতের ব্যবহার ৪০% কম। অ্যাপল দাবি করেছে যে তাদের এ১৩-এর আট-কোর বিশিষ্ট নিউরাল ইঞ্জিন ডেডিকেটেড নিউরাল নেটওয়ার্ক হার্ডওয়্যার এ১২ এর তুলনায় ২০% দ্রুত এবং ১৫% কম শক্তি খরচ করে।
এটি টিএসএমসি এর ২য় প্রজন্মের ৭ ন্যানোমিটার N7P ('7 nm+' বা 'N7+' এর সাথে বিভ্রান্ত হবেন না) দিয়ে তৈরি করা হয়েছে এবং এটিতে ৮.৫ বিলিয়ন ট্রানজিস্টর রয়েছে।
১৪৮০
১৪৮০ গ্রেগরীয় বর্ষপঞ্জির একটি অধিবর্ষ।
পঞ্চভূত
পঞ্চভূত (पञ्चभूत, ) বা পঞ্চমহাভূত (पञ्चमहाभूत), পাঁচটি মহান উপাদান, এছাড়াও পাঁচটি ভৌত ​​উপাদান, হল পাঁচটি মৌলিক উপাদানের একটি দল, যা হিন্দুধর্ম অনুসারে, সমস্ত মহাজাগতিক সৃষ্টির ভিত্তি। এই উপাদানগুলি হল: পৃথিবী, জল, বায়ু, অগ্নি, আকাশ। এই উপাদানগুলির বিভিন্ন বৈশিষ্ট্য রয়েছে এবং এগুলি মানুষের অভিজ্ঞতার বিভিন্ন অনুষদের জন্যও দায়ী। আয়ুর্বেদ ও ভারতীয় দর্শনে, মানবদেহকে এই পাঁচটি উপাদান দিয়ে তৈরি বলে মনে করা হয়। তবে, চার্বাক দর্শন আকাশকে মৌলিক উপাদান হিসেবে গ্রহণ করেনি কারণ এটি বাস্তব নয় এবং তাদের মতে, মাত্র চারটি মৌলিক উপাদান রয়েছে। হিন্দুধর্ম বৌদ্ধধর্মকে প্রভাবিত করেছে যেটি শুধুমাত্র চারটি মহাভূতকে গ্রহণ করে, আকাশকে উদ্ভূত (উপদা) উপাদান হিসেবে দেখে। ভারতীয় মহাজাগতিক ব্যবস্থার এই পাঁচটি উপাদান পূর্ব এশিয়ায় ব্যবহৃত পাঁচটি উপাদান তত্ত্বের অনুরূপ কিন্তু অভিন্ন নয়।
বিবরণ
পঞ্চভূত হল সেই মৌলিক উপাদান যা পৃথিবীতে বা মহাবিশ্বের অন্য কোথাও জীবিত প্রাণী তৈরি করে। নিচের সারণীতে মানবদেহের কোন উপাদান এই উপাদানগুলির সাথে যুক্ত তার উল্লেখ দেওয়া হয়েছে। মানুষের পাঁচটি আঙুলের প্রতিটিও নির্দিষ্ট উপাদানের সাথে যুক্ত, তাই এর অর্থ হল উপযুক্ত উপাদানের সাথে যুক্ত শক্তি বিভিন্ন হস্ত মুদ্রার মাধ্যমে চ্যানেলাইজ করা যেতে পারে।
আয়ুর্বেদ
আয়ুর্বেদ ও যোগ অনুসারে, পঞ্চভূত মানুষের সামগ্রিক স্বাস্থ্যের সাথে জড়িত। মানবদেহের যেকোনো ব্যাধি এই উপাদানগুলির এক বা একাধিক ভারসাম্যহীনতা নির্দেশ করে। যোগতত্ত্ব মুদ্রা জ্ঞান এই পাঁচটি উপাদানকে মানুষের পাঁচটি আঙুলের সাথে সম্পর্কিত করে। মানবদেহে ভারসাম্য বজায় রাখার জন্য বিভিন্ন মুদ্রা তৈরি করা হয়েছিল যা যোগিক ঐতিহ্যে হস্ত মুদ্রা গঠন করে এবং প্রাকৃতিক চিকিৎসায় ব্যবহৃত হয়।
তিনটি দোষ- তিনটি অন্তর্নিহিত প্রবণতা, যা আয়ুর্বেদ অনুযায়ী প্রতিটি মানুষের অন্তর্নিহিত, মানবদেহে এই পাঁচটি উপাদানের সমন্বয়ের প্রতিনিধিত্ব করে। তিনটি দোষের সূক্ষ্ম ইতিবাচক সারাংশ রয়েছে যা মন এবং শরীরের কার্য নিয়ন্ত্রণ করে।
যোগিক দৃষ্টিভঙ্গি
যোগ অনুসারে, সাধনার লক্ষ্য হল নিজের উপর আয়ত্ত করা। সমস্ত মৌলিক উপাদান আয়ত্ত করে এই দক্ষতা অর্জন করা যেতে পারে। এই উপাদানগুলির উপর আধিপত্য অর্জন এবং তাদের শুদ্ধ করার প্রক্রিয়াকে বলা হয় ভূত শুদ্ধি।
পঞ্চভূত স্থলং হল যোগ অনুশীলনের জন্য পঞ্চভূতের প্রতিনিধিত্ব। মানুষ এক মন্দির থেকে অন্য মন্দিরে যেতেন এবং বিশেষ মৌলিক উপাদানের উপর সাধনা করতেন।
হস্ত মুদ্রা
হস্ত মুদ্রা বা হাতের ভঙ্গি পঞ্চভূতের উপর ভিত্তি করে। মৌলিক অনুমান হল যে সমস্ত পাঁচটি উপাদান মানবদেহে পাঁচটি ভিন্ন আঙ্গুল দ্বারা উপস্থাপিত হতে পারে যেমনটি নীচের সারণীতে দেখানো হয়েছে।
বাস্তু
বাস্তুশাস্ত্র নির্দিষ্ট দিকে পাঁচটি উপাদান স্থাপনের উপর জোর দেয় এবং এই উপাদানগুলির ভারসাম্য সংশ্লিষ্ট কাঠামোর অবস্থা নির্ধারণ করে।
এই পারস্পরিক সম্পর্কগুলি আদর্শ বাড়ি সংজ্ঞায়িত করতে ব্যবহৃত হয়: বাড়িটি নিজেই এমনভাবে স্থাপন করা হয় যাতে সর্বাধিক লোড ও ওজন প্লটের দক্ষিণ-পশ্চিম অঞ্চলে থাকে। এইভাবে, প্লটের উত্তর ও পূর্ব দিকে সর্বাধিক খোলা জায়গা রয়েছে, বায়ু/বাতাস ও আকাশ/ইথারকে সন্তুষ্ট করে। প্রধান ফটক, বারান্দা ও প্রধান দরজা বাড়ির উত্তর-পূর্ব দিকে; বারান্দার দক্ষিণে প্রধান বসার ঘর এবং সেই এক বা দুটি বেডরুমের দক্ষিণে। আকাশ ও অগ্নির ভারসাম্য রক্ষার জন্য রান্নাঘরটি বাড়ির দক্ষিণ-পূর্ব কোণে রাখা হয়।
স্বাদ
পঞ্চভূত মানুষের ছয়টি রুচি/রসের সাথে সম্পৃক্ত।
নাম-ম্খা'-রিন-ছেন
নাম-ম্খা'-রিন-ছেন (১৬১২-১৬৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ঊনবিংশ প্রধান বা ঙ্গোর-ছেন ছিলেন।
সংক্ষিপ্ত পরিচিতি
নাম-ম্খা'-রিন-ছেন ঙ্গোর-এ-বাম-ছোস-ল্দান বৌদ্ধবিহারের সপ্তদশ প্রধান নাম-ম্খা'-সাংস-র্গ্যাসের ভ্রাতুষ্পুত্র ছিলেন। তার উল্লেখযোগ্য শিক্ষক ছিলেন নাম-ম্খা'-সাংস-র্গ্যাস এবং শেস-রাব-'ব্যুং-গ্নাস নামক অষ্টাদশ ঙ্গোর-ছেন। ১৬৫৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ঊনবিংশ প্রধান হিসেবে নির্বাচিত হন এবং চার বছর এই পদে থাকেন।
খ্রিস্টপূর্ব ২
খ্রিস্টপূর্ব ২ সাল ছিল জুলীয় বর্ষপঞ্জির বৃহস্পতিবার বা শুক্রবারে শুরু হওয়া একটি সাল (আরও তথ্যের জন্য অধিবর্ষ ত্রুটি দেখুন); পূর্বানুমূলক জুলিয়ান বর্ষপঞ্জী অনুসারে যা বুধবার দিয়ে শুরু। সেসময় এটি আউগুস্তুস ও সিলভানুসের কনসালশিপের বছর এবং আব উর্বে কন্দিতার ৭৫২ সাল হিসেবে পরিচিত ছিল। এই বছরকে খ্রিস্টপূর্ব ২ অব্দ (2 BC) বলা শুরু হয় মধ্যযুগের শুরুর দিকে, যখন ইউরোপ জুড়ে অ্যানো ডোমিনি পদ্ধতি বছরের নামকরণের জন্য জনপ্রিয় হয়ে ওঠে।
দক্ষিণেশ্বর কালীবাড়ি
দক্ষিণেশ্বর কালীবাড়ি কলকাতার অদূরে গঙ্গা নদীর তীরে অবস্থিত। ১৮৫৫ সালের ৩১মে স্নান যাত্রার দিন প্রসিদ্ধ মানব দরদি জমিদার রানি রাসমণি এই মন্দিরটি প্রতিষ্ঠা করেন। এই মন্দিরে দেবী কালীকে "ভবতারিণী" নামে পূজা করা হয়। ঊনবিংশ শতাব্দীর বিশিষ্ট যোগী রামকৃষ্ণ পরমহংস এই মন্দিরে কালীসাধনা করতেন।
কথিত আছে, রানি রাসমণি দেবী কালীর স্বপ্নাদেশ পেয়ে এই মন্দির প্রতিষ্ঠা করেন। মন্দির প্রতিষ্ঠাকালে রামকৃষ্ণ পরমহংসের দাদা রামকুমার চট্টোপাধ্যায় রানিকে প্রভূত সাহায্য করেছিলেন। রামকুমারই ছিলেন মন্দিরের প্রথম প্রধান পুরোহিত। ১৮৫৭-৫৮ সালে কিশোর রামকৃষ্ণ পরমহংস এই মন্দিরের পূজার ভার গ্রহণ করেন। পরবর্তীকালে তিনি এই মন্দিরকেই তার সাধনক্ষেত্ররূপে বেছে নেন।
দক্ষিণেশ্বর কালীবাড়ি চত্বরে কালীমন্দির ছাড়াও একাধিক দেবদেবীর মন্দির ও অন্যান্য ধর্মস্থল অবস্থিত। মূল মন্দিরটি নবরত্ন মন্দির। এটি টালিগঞ্জের বাবু রামনাথ মণ্ডল নির্মিত নবরত্ন মন্দিরের আদর্শে নির্মিত। মূল মন্দির ছাড়াও রয়েছে "দ্বাদশ শিবমন্দির" নামে পরিচিত বারোটি আটচালা শিবমন্দির। মন্দিরের উত্তরে রয়েছে "শ্রীশ্রীরাধাকান্ত মন্দির" নামে পরিচিত রাধাকৃষ্ণ মন্দির এবং মন্দিরের দক্ষিণে রয়েছে নাটমন্দির। মন্দির চত্বরের উত্তর-পশ্চিম কোণে রয়েছে রামকৃষ্ণ পরমহংসের বাসগৃহ। মূল মন্দির চত্বরের বাইরে রামকৃষ্ণ পরমহংস ও তার পরিবারবর্গের স্মৃতিবিজড়িত আরও কয়েকটি স্থান রয়েছে, যা আজ পুণ্যার্থীদের কাছে ধর্মস্থানরূপে বিবেচিত হয়।
ইতিহাস
thumb|250px|১৮৬৫ সালের তোলা ছবিতে দক্ষিণেশ্বর কালীবাড়ি ১৮৪৭ সালে ধনী বিধবা জমিদারনি রানি রাসমণি দেবী অন্নপূর্ণাকে পূজার মানসে কাশীতে তীর্থযাত্রার আয়োজন করেন। ২৪টি নৌকায় আত্মীয়স্বজন, দাসদাসী ও রসদ নিয়ে তিনি রওয়ানা হন। কিংবদন্তি অনুসারে যাত্রার পূর্বরাত্রে রানি দেবী কালীর স্বপ্নদর্শন পান। দেবী তাকে বলেন, কাশী যাওয়ার প্রয়োজন নেই। গঙ্গাতীরেই একটি নয়নাভিরাম মন্দিরে আমার মূর্তি প্রতিষ্ঠা করে পূজা কর। সেই মূর্তিতে আবির্ভূত হয়েই আমি পূজা গ্রহণ করব।
এই স্বপ্নের পর রানি অবিলম্বে গঙ্গাতীরে জমি ক্রয় করেন এবং মন্দির নির্মাণকাজ শুরু করেন। ১৮৪৭ সালে এই বিরাট মন্দিরের নির্মাণকাজ শুরু হয়; শেষ হয় ১৮৫৫ সালে।
মন্দিরের ২০ একরের প্লটটি জন হেস্টি নামে এক ইংরেজের কাছ থেকে কেনা হয়। লোকমুখে জায়গাটি পরিচিত ছিল সাহেবান বাগিচা নামে। এর একটি অংশ ছিল কচ্ছপাকার মুসলমান গোরস্থান। তাই তন্ত্রমতে স্থানটি শক্তি উপাসনার জন্য উপযুক্ত বলে বিবেচিত হয়। আটবছরে নয় লক্ষ টাকা ব্যয়ে এই মন্দির নির্মিত হয়। ১৮৫৫ সালের ৩১ মে স্নানযাত্রার দিন মহাসমারোহে মন্দিরে মূর্তিপ্রতিষ্ঠা করা হয়। পূর্বে মন্দিরের আরাধ্যাকে মাতা ভবতারিনি কালিকা নামে অভিহিত করা হয়েছিল। রামকুমার চট্টোপাধ্যায় প্রধান পুরোহিত পদে বৃত হন, তার ছোটো ভাই গদাধর বা গদাই (পরবর্তীকালে রামকৃষ্ণ পরমহংস) তার সহযোগী হন। পরে তার ভাগনে হৃদয়ও তাকে সহায়তা করতে থাকেন। right|180px|thumb| মন্দিরের আরাধ্যা দেবী ভবতারিণী [[কালী, পদতলে শিব]] পরের বছরই রামকুমার দেহরক্ষা করেন। শ্রীরামকৃষ্ণ মন্দিরের প্রধান পুরোহিতের স্থলাভিষিক্ত হন। তার সহধর্মিনী সারদা দেবী মন্দির চত্বরের বাইরে নহবতখানায় অবস্থান করতে থাকেন। এই নহবতখানা এখন সারদা দেবীর মন্দির।
এই সময় থেকে ১৮৮৬ পর্যন্ত প্রায় তিরিশ বছর শ্রীরামকৃষ্ণ এই মন্দিরে অবস্থান করেন। তার অবস্থানের কারণে পরবর্তীকালে এই মন্দির পরিণত হয় একটি তীর্থক্ষেত্রে।
স্থাপত্য
মন্দিরটি বঙ্গীয় স্থাপত্যশৈলীর বা গৌড়ীয় স্থাপত্যের নবরত্ন স্থাপত্যধারায় নির্মিত। মূল মন্দিরটি তিন তলা। উপরের দুটি তলে এর নয়টি চূড়া বণ্টিত হয়েছে। মন্দির দক্ষিণমুখী। একটি উত্তোলিত দালানের উপর গর্ভগৃহটি স্থাপিত। এই দালানটি ৪৬ বর্গফুট প্রসারিত ও ১০০ ফুট উঁচু।
গর্ভগৃহে (স্যাঙ্কটাম স্যাঙ্কটোরিয়াম) শিবের বক্ষোপরে ভবতারিণী নামে পরিচিত কালীমূর্তিটি প্রতিষ্ঠিত। এই মূর্তিদ্বয় একটি রুপোর সহস্রদল পদ্মের উপর স্থাপিত। right|thumb|উত্তোলিত দালানের উপর নির্মিত দক্ষিণেশ্বর কালীবাড়ির গর্ভগৃহ
মূল মন্দিরের কাছে যে বারোটি একই প্রকার দেখতে পূর্বমুখী শিবমন্দির রয়েছে সেগুলি আটচালা স্থাপত্যরীতিতে নির্মিত। গঙ্গার একটি ঘাটে দুই ধারে এই মন্দিরগুলি দণ্ডায়মান। মন্দির চত্বরের উত্তর-পূর্বে রয়েছে  রাধাকান্ত মন্দির। এই মন্দিরে একটি রুপোর সিংহাসনে সাড়ে একুশ ইঞ্চির কৃষ্ণ ও ষোলো ইঞ্চির রাধামূর্তি প্রতিষ্ঠিত। এবং রানি রাসমণির গৃহদেবতা (রঘুুবীর, জনার্দন(কৃষ্ণ), নাড়ু- গোপাল) বর্তমানে দক্ষিণেশ্বরে অধিষ্ঠান করছেন।
ধর্ষণ কিট
থাম্ব|চিকিৎসকরা কিভাবে কিভাবে কাবুল, আফগানিস্তানের কাছে ক্যাম্প ফিনিক্সে যৌন নিপীড়নের প্রমাণ সংগ্রহের কিট ব্যবহার করবেন তা শিখছেন। ধর্ষণ কিট বা ধর্ষণ পরীক্ষার কিট হল যৌন নিপীড়নের অভিযোগের পরে শারীরিক প্রমাণ সংগ্রহ ও সংরক্ষণের জন্য চিকিৎসা কর্মীদের দ্বারা ব্যবহৃত আইটেমগুলির একটি প্যাকেজ৷ শিকারের কাছ থেকে সংগৃহীত প্রমাণগুলি অপরাধমূলক ধর্ষণের তদন্তে এবং সন্দেহভাজন আততায়ীর বিচারে সহায়তা করতে পারে। অপরাধীদের শনাক্ত করার মাধ্যমে যৌন নিপীড়নের তদন্ত এবং বিচারের জন্য ডিএনএ প্রমাণের অসাধারণ উপযোগিতা থাকতে পারে, মামলা জুড়ে ডিএনএ ম্যাচের মাধ্যমে ধারাবাহিক অপরাধীদের প্রকাশ করা এবং যাদেরকে ভুলভাবে অভিযুক্ত করা হয়েছে তাদের অব্যাহতি দেওয়া।
যৌন নিপীড়নের পরে প্রমাণ সংগ্রহের জন্য আরও অভিন্ন প্রোটোকল প্রদানের জন্য ১৯৭০-এর দশকের মাঝামাঝি শিকাগোতে কিটটি তৈরি করা হয়েছিল। যদিও লুই আর. ভিটুল্লোকে প্রায়শই প্রথম কিটের বিকাশকারী হিসাবে কৃতিত্ব দেওয়া হয়, এটি মূলত মার্থা 'মার্টি' গডার্ড দ্বারা ভিটুল্লোকে গবেষণা এবং প্রস্তাব করা হয়েছিল, যিনি একজন ভিকটিম অ্যাডভোকেট এবং শিকাগোর সিটিজেনস ফর ভিক্টিমস অ্যাসিসটেন্স সংস্থার প্রতিষ্ঠাতা ছিলেন এবং তিনি নিজে একজন যৌনকর্মী ছিলেন। হামলা থেকে বেঁচে যাওয়া।  বছরের পর বছর ধরে, প্রমিত সরঞ্জামটিকে ভিটুল্লো কিট হিসাবে উল্লেখ করা হয়েছিল। বর্তমানে এটিকে একটি ধর্ষণ পরীক্ষার কিট বা একটি ধর্ষণ কিট হিসাবে উল্লেখ করা হয়।
পুষ্যমিত্র শুঙ্গ
পুষ্যমিত্র শুঙ্গ (पुष्यमित्र शुंग) (রাজত্বকাল: খ্রিস্টপূর্ব ১৮৫ -খ্রিস্টপূর্ব ১৪৯) শুঙ্গ সাম্রাজ্যের প্রতিষ্ঠাতা সম্রাট ছিলেন। বাণভট্ট রচিত হর্ষচরিত গ্রন্থানুসারে, ১৮৫ খ্রিস্টপূর্বাব্দে মৌর্য্য রাজবংশের নবম সম্রাট বৃহদ্রথের প্রধান সেনাপতি পুষ্যমিত্র শুঙ্গ মৌর্য্য সেনাবাহিনীর কুচকাওয়াজে শক্তি প্রদর্শনের সময় তাকে হত্যা করে মৌর্য্য সাম্রাজ্যের পতন ঘটান ও শুঙ্গ রাজবংশের প্রতিষ্ঠা করেন।
গোত্র
পতঞ্জলির মহাভাষ্য এবং পাণিনির অষ্টাধ্যায়ী গ্রন্থে পুষ্যমিত্র শুঙ্গকে ভারদ্বাজ গোত্রভুক্ত বলে উল্লেখ করা হয়েছে। আবার হরিবংশ পুরাণে তাকে কাশ্যপগোত্রীয় ব্রাহ্মণ বলে বর্ণনা করা হয়েছে। ঐতিহাসিক জে সি ঘোষ পুষ্যমিত্রকে দ্বৈয়মুষ্যায়ন (द्वैयमुष्यायन) বা দুই গোত্র বিশিষ্ট ব্রাহ্মণ বলে উল্লেখ করে এই সমস্যার সমাধানের চেষ্টা করেছেন। তার মতে পুষ্যমিত্রের পিতা ও মাতা ভারদ্বাজ ও কাশ্যপ দুই ভিন্ন গোত্রের ছিলেন বলে পুষ্যমিত্রের গোত্র দুইটি। অপস্তম্ভের প্রবর খণ্ডে শৌঙ্গশৈশিরি গোত্রের উল্লেখ রয়েছে। বিশ্বামিত্রকে পূর্বপুরুষ হিসেবে গণনা করে শৈশিরি গোত্র উদ্ভূত হয়েছে।
উৎপত্তি
দিব্যাবদান নামক বৌদ্ধ গ্রন্থানুসারে, মৌর্য্যদের থেকেই শুঙ্গদের উৎপত্তি হয়েছে, কিন্তু সুরেশচন্দ্র রায়ের মতে এই বক্তব্য ভ্রান্ত। দিব্যাবদান গ্রন্থে পুষ্যমিত্রের পূর্বপুরুষ হিসেবে যে মৌর্য্য রাজপুরুষদের তালিকা দেওয়া হয়েছে, তাদের ঐতিহাসিকতাও প্রতিষ্ঠিত নয়। ওন্যদিকে বেশির ভাগ পুরাণে একথা স্বীকার করা হয়েছে যে, সেনাপতি পুষ্যমিত্র সম্রাট বৃহদ্রথকে হত্যা করে সিংহাসনলাভ করেন।
রাজত্ব
যুগ পুরাণ অনুসারে, ১৮০ খ্রিস্টপূর্বাব্দে গ্রিক-ব্যাক্ট্রিয় শাসক প্রথম দেমেত্রিওসের নেতৃত্বে যবন সেনা মগধ আক্রমণ করে পাঞ্চাল অঞ্চল, সাকেত ও মথুরা নগরী ও অবশেষে পাটলিপুত্র নগরী অধিকার করে নেন। হাথিগুম্ফা শিলালিপি থেকে জানা যায় যে, কলিঙ্গ রাজ খারবেল তার রাজত্বের অষ্টম বছরে রাজগৃহ আক্রমণ করলে যবন রাজ দিমিত অবরুদ্ধ সেনা পরিত্যাগ করে মথুরায় পশ্চাৎ অপসারণ করেন। এই লিপি থেকে আরো জানা যায় যে, খারবেল তার রাজত্বের দ্বাদশ বছরে বহসিতমিত বা বৃহস্পতিমিত্র নামক মগধরাজকে তার পাদবন্দনা করতে বাধ্য করেন। এই বৃহস্পতিমিত্র যে স্বয়ং পুষ্যমিত্র শুঙ্গ সেই বিষয়ে মত প্রচলিত রয়েছে।
বৌদ্ধ ধর্মের বিরোধিতা
বিভিন্ন গ্রন্থে পুষ্যমিত্রকে একজন বৌদ্ধ ধর্ম বিরোধী শাসক হিসেবে বর্ণনা করা হয়েছে। অশোকাবদান গ্রন্থে উল্লিখিত হয়েছে যে, ইতিহাসের বুকে অমর হওয়ার উদ্দেশ্যে এক মন্ত্রীর পরামর্শে পুষ্যমিত্র, বৌদ্ধ ধর্ম ধ্বংস করতে উদ্যত হন। প্রথমেই তিনি কুক্কুতারাম বৌদ্ধবিহার ধ্বংস করে ভিক্ষুদের হত্যা করেন। এরপর তিনি সকল নগরীতে একটি শিলালিপি স্থাপন করে ঘোষণা করেন যে, তার নিকট একজন বৌদ্ধ ভিক্ষুর কর্তিত মস্তক নিয়ে এলে পুরস্কার স্বরূপ একটি করে স্বর্ণমুদ্রা, অন্যমতে একশত মুদ্রা প্রদান করা হবে। বিভাষা নামক দ্বিতীয় শতাব্দীর সর্বাস্তিবাদ-বৈভাষিক গ্রন্থে উল্লেখ করা হয়েছে যে, পুষ্যমিত্র কাশ্মীর সীমান্তে প্রায় পাঁচশত বৌদ্ধবিহার ধ্বংস করেন ও বহু ভিক্ষুকে হত্যা করেন। পঞ্চদশ শতাব্দীর তিব্বতী লামা তারানাথ তার গ্রন্থে বর্ণনা করেছেন যে, ব্রাহ্মণ রাজা পুষ্যমিত্র মধ্যদেশ হতে জলন্ধর পর্য্যন্ত বিস্তীর্ণ এলাকায় বৌদ্ধ মঠ ধ্বংস করেন ও বহু বৌদ্ধ পণ্ডিতকে হত্যা করলে সমগ্র উত্তর ভারত থেকে বৌদ্ধ ধর্ম অবলুপ্তির পথে চলে যায়। যদিও অনেক ঐতিহাসিক এই বিষয়ে একমত হন নি। বিভাষা গ্রন্থে উল্লিখিত বৌদ্ধ কল্পকথা ও প্রবাদানুসারে, বোধি বৃক্ষ ধ্বংস করতে উদ্যত হলে বৃক্ষের রক্ষাকারী যক্ষ দংষ্ট্রানিবাসী সসৈন্যে সম্রাটকে হত্যা করেন। চতুর্থ শতাব্দীতে রচিত শারিপুত্রপরিপিচ্ছ নামক মহাসাংঘিক গ্রন্থের চীনা অনুবাদেও এই কাহিনী স্থান পেয়েছে। আর্য্যমঞ্জুশ্রীমূলকল্প নামক গ্রন্থে পুষ্যমিত্র শুঙ্গকে উদ্দেশ্য করে গোমিমুখ্য ও গোমিষণ্ড ইত্যাদি কটূক্তি করা হয়েছে। শুঙ্গ রাজবংশের রাজত্বকালেই যে তক্ষশীলা অঞ্চলের বৌদ্ধ স্থাপত্যগুলিকে ক্ষতি করা হয়েছিল, জন মার্শালের মতে তার প্রমাণ রয়েছে। তার মতে সাঁচীর স্তুপ পুষ্যমিত্র শুঙ্গের রাজত্বকালে ধ্বংস হয় এবং পরবর্তী সম্রাট অগ্নিমিত্রের রাজত্বকালে পুনর্নির্মাণ করা হয়। দেউর কোঠার স্তূপ যে পুষ্যমিত্রের আমলেই ধ্বংস করা হয়েছিল, সেই বিষয়ে বহু ঐতিহাসিক সহমত পোষণ করেন।
পুষ্যমিত্রের দ্বারা বৌদ্ধ ধর্মাবলম্বীদের এই হত্যাকাণ্ডের ঘটনাগুলির সত্যতা সম্বন্ধে বহু ঐতিহাসিক সন্দেহ প্রকাশ করেছেন। রোমিলা থাপরের মতে, এই ধরনের কোন ঘটনার কোন পুরাতাত্ত্বিক প্রমাণ পাওয়া যায়নি। এতিয়েন লামোত্তে ও কোয়েনরাড এলস্টের মত বেলজীয় ভারততত্ত্ববিদেরা পুষ্যমিত্রের বৌদ্ধ বিরোধিতার ঘটনা যে সম্পূর্ণ অমূলক, তা মনে করেছেন।
মেডিকেল এনসাইক্লোপিডিয়া অফ ইসলাম অ্যান্ড ইরান
নিবন্ধগুলির বিষয় হ'ল বিগত শতাব্দীতে বিখ্যাত ইরানি ও বিদেশী চিকিৎসক, ফার্মাকোলজিস্ট, ফার্মাসিস্ট এবং ভেষজবিদদের জীবনী, হাসপাতাল, মেডিকেল স্কুল এবং কেন্দ্র, ওষুধ, ভেষজ, চিকিৎসার ইতিহাস এবং মেডিসিনের ইতিহাসের শর্তাবলী। নিবন্ধগুলি প্রায় ১২০০ শব্দের সমন্বয়ে প্রস্তুতকৃত, তবে দৃশ্যত, কয়েকটি নিবন্ধ এই সীমাবদ্ধতার চেয়ে দীর্ঘ । যেহেতু এই বইটি ইরানে প্রকাশিত হবে, তাই এটি ফার্সিতে রয়েছে। তবে একাডেমি অফ মেডিকেল সায়েন্সেস এর সমস্ত খণ্ড প্রকাশের পরে এটি ইংরেজিতে অনুবাদ করতে চায়।
নিবন্ধগুলি ভৌগোলিক অঞ্চল ভিত্তিতে ইরান, অটোমান (তুরস্ক), মিশর, মেসোপটেমিয়া, ভারত এর মেডিকেল সায়েন্সেস (যদিও এর একটি অংশ মুসলমান শাসিত ছিল), এবং স্পেন (বেশিরভাগ মুসলিম নাগরিক সহ এমন অঞ্চলগুলিতে) এর হবে। সাধারণভাবে, এই বইয়ের সর্বাধিক গুরুত্বপূর্ণ লক্ষ্য হ'ল চিকিৎসার ইতিহাস পাঠকদের কাছে প্রবর্তন করা। চিকিৎসা বিজ্ঞান নিয়ে ইরানে অনেক বিভ্রান্তি রয়েছে। এবার, চিকিৎসাবিজ্ঞানই ছিল মনোযোগের কেন্দ্র। যেহেতু সুনির্দিষ্ট পরিকল্পনার সাথে সঙ্গতিপূর্ণভাবে এই বইটিতে বিভিন্ন নিবন্ধ রয়েছে, তাই চিকিৎসার ইতিহাস সম্পর্কে পড়াশোনা করা বা বিশ্বের বিভিন্ন অংশে এই বিষয়ে আগ্রহী আগ্রহী বিভিন্ন লেখক এটির সাথে পরিচিত হতে পারেন।
বইটির প্রথম খণ্ডটি ২০১১ সালে প্রকাশিত হয়েছিল, ২০১৬ সালে 'মেডিকেল এনসাইক্লোপিডিয়া অফ ইসলাম অ্যান্ড ইরান' হালনাগাদ হয়েছিল এবং খণ্ড ২ হিসাবে পুনরায় প্রকাশিত হয়েছিল। ২০১৮ এ এটি আবার হালনাগাদ করা হয়েছিল (খণ্ড ৩ হিসাবে) ।
অর্জন সিংহ
বিমান বাহিনীতে কর্মজীবন
১৯৪৩ সালে তাকে ভারপ্রাপ্ত স্কোয়াড্রন লিডার করে নং ১ স্কোয়াড্রনের অধিনায়ক করা হয়। এই ১ নং স্কোয়াড্রনকে তিনি বার্মায় সামরিক অভিযান করেন এবং তাকে এজন্য দক্ষ উড্ডয়ন প্রতীক (ডিসটিংগুইশ্ড ফ্লাইং ক্রস) পদক দেওয়া হয়, অর্জন ১৯৪৫ সালে ভারতীয় বিমান বাহিনীর প্রদর্শনী ফ্লাইটের অধিনায়কত্ব করেছিলেন এবং ১৯৪৭ সালের ১৫ আগস্ট তিনি দিল্লির রেড ফোর্টের ওপর দিয়ে বিমান উড্ডয়ন পরিচালনা করেছিলেন ভারপ্রাপ্ত গ্রুপ ক্যাপ্টেন হিসেবে।
প্রথম কুলোত্তুঙ্গ চোল
চক্রবর্তী কুলোত্তুঙ্গ চোলদেব (বানানান্তরে কুলোতুঙ্গ; (r. ১০৭০ – ১১২২ খ্রিস্টাব্দ)) ছিলেন দক্ষিণ ভারতের চোল সাম্রাজ্যের একাদশ শতাব্দীর এক রাজা। তিনি ছিলেন "কুলোত্তুঙ্গ" উপাধি (তামিল ভাষায় যার অর্থ "কুলের গৌরব") ধারণকারী সার্বভৌম রাজাদের অন্যতম। তিনি চোল রাজবংশের মূল শাখার বংশধর ছিলেন না, বরং ছিলেন পূর্ব চালুক্য রাজবংশের এক রাজকুমার। তাঁর মা আম্মানগাইদেবী ছিলেন এক চোল রাজকুমারী (সম্রাট প্রথম রাজেন্দ্র চোলের কন্যা)। তাঁর বাবা ছিলেন পূর্ব চালুক্য রাজা রাজরাজ নরেন্দ্র (প্রথম রাজেন্দ্র চোলের ভ্রাতুষ্পুত্র তথা প্রথম রাজরাজ চোলের দৌহিত্র)। ইতিহাসবিদ শৈলেন্দ্রনাথ সেনের মতে, কুলোত্তুঙ্গের সিংহাসনে আরোহণের ফলে এক নতুন যুগের সূচনা ঘটে। কারণ, তাঁর রাজত্বকাল ছিল অভ্যন্তরীণ শান্তি ও জনকল্যাণকারী প্রশাসনিক ব্যবস্থার একটি পর্যায়কাল।
কুলোত্তুঙ্গ উত্তর ভারতীয় শহর কনৌজ এবং কম্বোডিয়া, শ্রীবিজয়, খেমের, পাগান (ব্রহ্মদেশ) ও চীনের ন্যায় বৈদেশিক রাজ্যগুলির সঙ্গেও কূটনৈতিক সম্পর্ক রক্ষা করে চলতেন। মালয় উপদ্বীপে শ্রীবিজয় প্রদেশ কেদাহে তিনি চোল অধিরাজত্ব স্থাপন করেছিলেন। গুয়াংঝউ-এর একটি তাও মন্দিরে পাওয়া অভিলেখে (১০৭৯ খ্রিস্টাব্দ) চুলিয়েন (চোল) রাজা কুলোত্তুঙ্গকে সান-ফো-ৎসি (শ্রীবিজয়) দেশের অধিরাজ বলে উল্লেখ করা হয়েছে। অভিলেখটির সম্পাদক তান ইয়েওক সেওং-এর মতে, কুলোত্তিঙ্গ চোল ও শ্রীবিজয় দুই রাজ্যই শাসন করতেন। ১০৯০ খ্রিস্টাব্দের একটি দানপত্রে কেদারমের (শ্রীবিজয়) রাজাকে কুলোত্তুঙ্গের সামন্ত হিসেবে উল্লেখ করা হয়েছে। পূর্বসূরিদের মতো কুলোত্তুঙ্গও শিল্পকলা ও সাহিত্যের পৃষ্ঠপোষক ছিলেন। বিখ্যাত তামিল কাব্য কলিঙ্গত্তুপরনি (কবি জয়মকোন্ডার কর্তৃক রচিত বলে কথিত) তাঁর শাসনকালেই রচিত হয়। তাঁর নথিপত্র থেকে একটি অতিমাত্রায় সুসংগঠিত সরকারি রাজস্ব ও স্থানীয় প্রশাসনিক ব্যবস্থার প্রমাণ পাওয়া যায়। নিজ শাসনকালে কুলোত্তুঙ্গ ব্যাপক হারে জমি জরিপ করে রাজস্বের হার ধার্য করেছিলেন।
ইতিহাসবিদ নীলকণ্ঠ শাস্ত্রীর মতে কুলোত্তুঙ্গ অপ্রয়োজনীয় যুদ্ধবিগ্রহ এড়িয়ে চলতেন এবং প্রজাদের সুখসুবিধার দিকে সর্বদা সতর্ক দৃষ্টি রাখতেন। তাঁর শাসনকাল ছিল সুদীর্ঘ ও সমৃদ্ধিশালী। এই শাসনকালী সাম্রাজ্যের পরবর্তী দেড়শো বছরের সাচ্ছন্দ্যের ভিত্তি স্থাপন করেছিল।
অ্যাশ কিং
অ্যাশ কিং বা আশুতোষ গাঙ্গুলী হলেন একজন ভারতীয় বাঙ্গালী গায়ক। তার জন্ম লন্ডনে। তিনি হিন্দি চলচ্চিত্র দিল্লি ৬-এ গান গেয়ে সবার নজর এ আসেন।
কর্মজীবন
ক্যারিয়ার এর শুরুতে তিনি বিখ্যাত সঙ্গীত পরিচালক এ আর রহমান এর সঙ্গীত পরিচালনায় দিল্লি ৬ নামের একটি ছবিতে গান করেন। আর এই গান দিয়ে তিনি সবার নজরে চলে আসেন।
অক্ষর (হরফ)
হরফ বা অক্ষর (Glyph) বলতে লিখনের একটি মৌল উপাদানকে বোঝায়। দুই বা ততোধিক অক্ষর একই প্রতীককে নির্দেশ করলে তাদেরকে সহ-অক্ষর বলে; সহ-অক্ষরগুলি একে অপরের প্রতিস্থাপনীয় হতে পারে, কিংবা প্রতিবেশভদে আলাদাভাবে ব্যবহৃত হতে পারে। একাধিক সহ-অক্ষর যে বিমূর্ত এককের রূপভেদ, তাকে অক্ষরমূল বলা হয়। কম্পিউটিং-এর পরিভাষায় অক্ষরমূলকে ক্যারেক্টার নামেও ডাকা হয়।
কোন অক্ষর একাধিক ক্যারেক্টার তথা অক্ষরের সংযুক্ত রূপ হতে পারে। তখন একে যুক্তাক্ষর বলে। অক্ষরগুলি মুদ্রণে বা লেখায় ব্যবহৃত নির্দেশক চিহ্ন-ও হতে পারে।
ব্যুৎপত্তি
শব্দটি ১৭২৭ সাল থেকে ইংরেজিতে ব্যবহৃত হয়েছে, ফরাসি glyphe (১৭০১ সাল থেকে ফরাসি পুরাকীর্তি দ্বারা ব্যবহৃত), গ্রিক γλυφή, glyphē, "খোদাই" এবং ক্রিয়াপদ γλύφειν, glýphein, "ফাঁপা করা, খোদাই করা" থেকে ধার করা হয়েছে। (ল্যাটিন glubere "খোসা ছাড়ানো" এবং ইংরেজি cleave সাথে পরিচিত)
মুদ্রণশৈলীতে অক্ষরের ধারণা
থাম্ব|260px|জাপফিনো নামের মুদ্রাক্ষর-ছাঁদে a ক্যারেক্টারটিকে প্রতিনিধিত্বকারী বিভিন্ন অক্ষর (অর্থাৎ a-এর সহ-অক্ষর) কম্পিউটিং ও মুদ্রণশৈলীতে ক্যারেক্টার শব্দটি দিয়ে কোন লিখিত বিষয়বস্তু বা টেক্সটের অক্ষরমূল বা অক্ষর-মূল সদৃশ একককে বোঝানো হয়। ক্যারেক্টার বা অক্ষরমূল হল টেক্সটের বা লিখিত বিষয়বস্তুর একটি বিমূর্ত একক। আর অক্ষর হল এই ক্যারেক্টার বা অক্ষরমূলের দৃশ্যমান একক।
সুতরাং, মুদ্রণশৈলীতে অক্ষর বা গ্লিফ বলতে এক বা একাধিক ক্যারেক্টার বা অক্ষরমূলের একটি নির্দিষ্ট দৃশ্যমান রূপকে বোঝায়। এগুলিকে মুদ্রাক্ষর নামে ডাকা হয় এবং একই ধরনের বা শৈলীর আকৃতিবিশিষ্ট অনেকগুলি মুদ্রাক্ষরের একটি সেটকে মুদ্রাক্ষর-ছাঁদ বলে।
অনেকসময় একাধিক ক্যারেক্টার বা অক্ষরমূলকে একটি মাত্র দৃশ্যমান অক্ষর দিয়ে প্রকাশ করা যেতে পারে, যাকে যুক্তাক্ষর বলে। উদাহরণস্বরূপ, ffi তিনটি ক্যারেক্টারের সমষ্টি, কিন্তু এদেরকে একটিমাত্র অক্ষর দিয়ে প্রকাশ করা যায়। তিনটি ক্যারেক্টার এখানে একত্রিত হয়ে একটি যুক্তাক্ষর গঠন করেছে।
বিপরীতভাবে কিছু মুদ্রাক্ষরযন্ত্র বা টাইপরাইটারে অনেকগুলি অক্ষরের সাহায্যে একটিমাত্র ক্যারেক্টারকে নির্দেশ করা হয়। যেমন অনেকসময় দুইটি হাইফেন অক্ষর পাশাপাশি বসিয়ে এম-ড্যাশ ক্যারেক্টারটি নির্দেশ করা হয়।
বেশিরভাগ মুদ্রাক্ষর কোন না কোন মুদ্রাক্ষর-ছাঁদের অন্তর্ভুক্ত। একটি মুদ্রাক্ষর-ছাঁদে সাধারণত প্রতিটি ক্যারেক্টারের জন্য একটি মাত্র অক্ষর নির্দিষ্ট থাকে। কিন্তু এর ব্যতিক্রমও আছে। কোন ভাষার বর্ণমালার আকার বড়ো হলে কিংবা লিখন পদ্ধতি জটিল হলে একটি ক্যারেক্টারকে একাধিক অক্ষর দিয়ে কিংবা একাধিক ক্যারেক্টারকে একটি মাত্র অক্ষর দিয়ে নির্দেশ করা হতে পারে।
ভারত–পাপুয়া নিউ গিনি সম্পর্ক
ভারত–পাপুয়া নিউ গিনি সম্পর্ক ভারত এবং পাপুয়া নিউ গিনির মধ্যে বৈদেশিক সম্পর্ককে বোঝায়। নতুন দিল্লিতে পাপুয়া নিউ গিনির একটি দূতাবাস রয়েছে, ভারত পোর্ট মোরসবিতে একটি দূতাবাস পরিচালনা করে। এই উভয় রাষ্ট্রের মধ্যে সম্পর্ক খুব সৌহার্দ্যপূর্ণ ও ঘনিষ্ঠ বলে মনে করা হয়।
ইতিহাস
১৯৭৫ সালে যখন পিএনজি অস্ট্রেলিয়া থেকে স্বাধীন হয় তখন থেকেই সম্পর্কের সূচনা হয় এবং সম্পর্ক বৃদ্ধি পাচ্ছে। ২০১০-১১ অর্থবছরে পাপুয়া নিউ গিনি-ভারত বাণিজ্য ২৩৯ মিলিয়ন মার্কিন ডলারে পৌঁছেছে। ভারত অনেক পিএনজি অফিসার/ছাত্রদের শিক্ষা প্রদান করে চলেছে এবং অনেক ভারতীয় পাপুয়া নিউ গিনিতে তথ্যপ্রযুক্তি, শিক্ষা, শিক্ষকতা, সরকার ও বাণিজ্য সেক্টরে কর্মরত রয়েছেন। ২০১৭ সালে, পিএনজি ও ভারত পাপুয়া নিউ গিনির বিনিয়োগ ও অবকাঠামো প্রকল্পগুলিকে কেন্দ্র করে ভারতের সাথে আরও বাণিজ্য সহজ করার জন্য একটি অর্থনৈতিক অংশীদারত্ব চুক্তি জন্য প্রস্তুত।
মার্ক আর. শোঅল্টার
মার্ক রবার্ট শোঅল্টার (ইংরেজি: Mark Robert Showalter; জন্ম: ৫ ডিসেম্বর, ১৯৫৭) হলেন সেটি ইনস্টিটিউটের একজন সিনিয়র রিসার্চ সায়েন্টিস্ট। তিনি ছয়টি প্রাকৃতিক উপগ্রহ ও তিনটি গ্রহীয় বলয় আবিষ্কার করেছিলেন। তিনি নাসার প্ল্যানেটারি ডেটা সিস্টেম রিংস নোডের প্রধান অনুসন্ধায়ী, শনিতে ক্যাসিনি-হাইগেন্স অভিযানের সহ-অনুসন্ধায়ী এবং প্লুটোয় নিউ হোরাইজনস অভিযানের কাজকর্মের সঙ্গে ঘনিষ্ঠভাবে জড়িত।
শিক্ষা
শোঅল্টার জন্মগ্রহণ করেছিলেন পেনসিলভানিয়ার অ্যাবিংটনে। শৈশবে তিনি বিজ্ঞান-ভিত্তিক খেলনা নিয়ে খেলতে ভালোবাসতেন। কৈশোরে বিদ্যালয়ে পাঠগ্রহণকালে একটি দূরবীন কেনার অর্থ জোগাড় করতে তিনি লনে ঘাস ছাঁটার কাজ করেছিলেন। ১৯৭৯ সালে ওবারলিন কলেজ তিনি পদার্থবিদ্যা ও গণিতে বি.এ. ডিগ্রি অর্জন করেন। স্নাতক স্তরের পড়াশোনা শেষ হলে প্রথম দিকে তিনি জ্যোতির্বিজ্ঞানকে পেশা হিসেবে গ্রহণের ব্যাপারে সিদ্ধান্ত নিতে পারেননি। কিন্তু ভয়েজার ২ বৃহস্পতির যে আলোকচিত্রগুলি পৃথিবীতে প্রেরণ করে সেগুলি দেখে তিনি সেই ব্যাপারে মনস্থির করে ফেলেন।
১৯৮২ সালে কর্নেল বিশ্ববিদ্যালয় থেকে তিনি জ্যোতির্বিজ্ঞানে এমএস ডিগ্রি অর্জন করেন। পরে ১৯৮৫ সালে কর্নেল থেকেই পিএইচডি করেন। তাঁর গবেষণাপত্রটি ছিল বৃহস্পতির বলয়-সংক্রান্ত। এই গবেষণাপত্রেই তিনি তাঁর দ্বারা বৃহস্পতির গসামার বলয়টি আবিষ্কারের কথা বলেন।
কর্মজীবন
১৯৯০ সালে দশ বছরের পুরনো ভয়েজার তথ্যাবলি ব্যবহার করে শোঅল্টয়ার শনির অষ্টাদশ তথা সর্ব-অভ্যন্তরীণ প্রাকৃতিক উপগ্রহ প্যান আবিষ্কার করেন। উপগ্রহটি অভ্যন্তরভাগে শনিকে প্রদক্ষিণ করে এবং রাখালিয়া উপগ্রহের কাজ করে শনির বলয়ের এনকে ফাঁকটিকে খুলে রাখে।
২০০৩ সালে শোঅল্টার ও জ্যাক জে. লিসায়ার হাবস স্পেস টেলিস্কোপ থেকে গৃহীত আলোকচিত্র থেকে ইউরেনাসের দু’টি নতুন উপগ্রহ (ম্যাব ও কিউপিড) আবিষ্কার করেন। ২০০৬ সালে তাঁরা একই তথ্যউৎস থেকে সেই গ্রহেরই দু’টি অত্যন্ত অস্পষ্ট বলয়ের (মিউ ও নিউ বলয়) আবিষ্কারের কথা ঘোষণা করেন।